Meie Nursipalu MTÜ
nursipalu@gmail.com	Teie: 09.05.2024 nr 1.1-1/121

Meie: 17.05.2024 nr 6-3/24/2166-2	

Vastus teabenõuetele

12.02.2024 sõlmitud hankelepingu nr 22/24/105-1 alusel valminud uuring ei ole Riigi Kaitseinvesteeringute Keskuse (RKIK) poolt veel vastu võetud ning seetõttu ei ole võimalik väljastada. Kõikide Nursipalu harjutusvälja laiendamisega seotud mürauuringute osas toimub avalik esitlus. Pärast avalike esitluste toimumist võib veel tekkida vajadus uuringuid täiendada, pärast mida avalikustab RKIK uuringud oma koduleheküljel ning soovi korral väljastab kõigile, kes seda soovivad.

Nursipalu harjutusvälja huviala keskkonnaülevaate asutusesiseseks kasutamiseks aruannet ei ole võimalik väljastada, kuna sisaldab I ja II kaitsekategooria taime- ja loomaliikide täpseid elupaiku ja leiukohti, mille avalikustamine on massiteabevahendites looduskaitseseaduse (LKS §53 lg 1) alusel keelatud. Aruande avalikust versioonist on eemaldatud ainult nimetatud info, muus osas on aruande sisu sama. 

Käeolevaga juhime Teie tähelepanu, et MTÜ Meie Nursipalu veebilehel (https://www.nursipalu.org/uudised/https/rahvaalgatusee/initiatives/1110-avalik-pc3b6c3b6rdumine-kaitsealade-kaitseks-34rwb-86s7c-8j9he-s4fej-d64gk-5ja9c-wemhl-gp5dy-kbaxx-dck56-99ztt-n6t9e) on avalikustatud asutusesiseseks kasutamiseks märgitud dokument, mille teabevaldaja on RKIK, samuti sisaldab dokument II kaitsekategooria taimeliigi täpseid elupaiku ja leiukohti, mille avalikustamine on massiteabevahendites looduskaitseseaduse (LKS § 53 lg 1) alusel keelatud. Palume dokument veebilehelt eemaldada.

Lugupidamisega

(allkirjastatud digitaalselt)

Elari Kalmaru
harjutusväljade portfellijuht

Lisa: 	Väljavõte MTÜ Meie Nursipalu veebilehelt seisuga 14.05.2024, Valjavote_MTU_Meie_Nursipalu_ veebilehelt_14.05.2024.pdf